XI број 06 - 33 /23

Веће Градске општине Звездара на основу члана 42. Статута Градске општине Звездара (,,Службени лист града Београда” број 124/19 – пречишћен текст) и члана 43-45 Пословника Већа Градске општине Звездара XI број 06-42/19 од 03.12.19. године и XI број 06-51/22 од 22.11.2022 године, донело je

З А К Љ У Ч А К

 УТВРЂУЈЕ СЕ ПРЕДЛОГ Решења o именовању директора Јавног предузећа Спортски центар "Олимп-Звездара", Београд.

ПРЕДЛАЖЕ СЕ Скупштини Градске општине Звездара да на основу члана 24. став 3, чл. 41 став 3. и члана 43. Закона о јавним предузећима („Службени гласник РС”, број 15/16 и 88/19), члана 19. став 1. тачка 12. Статута Градске општине Звездара („Службени лист града Београда“ број 124/19 –пречишћен текст), члана 32. Одлуке о промени оснивачког акта Спортски центар „Олимп - Звездара“ („Сл. лист града Београда“, број 94/2016) и члана 30. став 1. Статута Јавног предузећа Спортски центар „Олимп - Звездара“(„Сл. лист града Београда“, број 107/16 и 128/18), донесе

**Р Е Ш Е Њ Е**

**О ИМЕНОВАЊУ ДИРЕКТОРА ЈАВНОГ ПРЕДУЗЕЋА**

**СПОРТСКИ ЦЕНТАР „ОЛИМП - ЗВЕЗДАРА”, БЕОГРАД**

 **I – ИМЕНУЈЕ СЕ** Иван Јовановић, мастер менаџер из Новог Београда за директора Јавног предузећа Спортски центар „Олимп - Звездара“, Београд на период од четири године, на основу спроведеног јавног конкурса.

 **II –** Именовани је дужан да ступи на функцију у року од осам дана од дана објављивања Решења о именовању у „Службеном гласнику Републике Србије”.

 **III –** Oво Решење је коначно.

 **IV –** Решење објавити у „Службеном гласнику Републике Србије”, „Службеном листу града Београда” и на интернет - страници Градске општине Звездара и доставити именованом лицу.

 O б р а з л о ж е њ е

 Чланом 24. став 3. Закона о јавним предузећима, чланом 32. Одлуке о промени оснивачког акта Спортски центар „Олимп - Звездара“ и чланом 30. став 1. Статута Јавног предузећа Спортски центар „Олимп - Звездара“ прописано је да директора јавног предузећа чији је оснивач јединица локалне самоуправе именује орган одређен статутом јединице локалне самоуправе, на период од четири године, на основу спроведеног јавног конкурса.

 Чланом 19. став 1. тачка 12. Статута Градске општине Звездара одређено је да скупштина градске општине именује и разрешава директора јавног предузећа чији је оснивач.

 Чланом 43. Закона о јавним предузећима одређено је да је именовани кандидат дужан да ступи на функцију у року од осам дана од дана објављивања решења о именовању у "Службеном гласнику Републике Србије", да се овај рок може продужити из нарочито оправданих разлога за још осам дана те да директор јавног предузећа заснива радни однос на одређено време.

Решењем Скупштине Градске општине ЗвездараXI број 011 – 1- 39 - 08.9.2022. године Иван Јовановић, мастер менаџер из Новог Београда именован је за вршиоца дужности директора Јавног предузећа Спортски центар «Олимп - Звездара» на период од једне године.

Како је чл.46 ст.2 Закона о јавним предузећима, између осталог прописано да се поступак за именовање директора покреће шест месеци пре истека периода на који је именован, Скупштина Градске општине Звездара донела је Одлуку о спровођењу јавног конкурса за избор директора Јавног предузећа Спортски центар „Олимп - Звездара XI број 011 – 1- 21 дана 22.06.2023. године

 Текст огласа о јавном конкурсу објављен је у „Службеном листу града Београда“, у броју 50 од 23.06.2023. године, у „Службеном гласнику Републике Србије“, у броју 54 од 30.06.2023. године, у дневним листу „Ало“ дана 03.07.2023. године и на интернет - страници Градске општине Звездара.

Јавни конкурс био је отворен 30 дана од дана објављивања у „Службеном гласнику Републике Србије“. Рок за достављање пријава био је 30.07.2023. године.

Огласом о јавном конкурсу, између осталог, утврђени су услови за избор директора и докази који се достављају уз пријаву, као и да ће се стручна оспособљеност, знања и вештине кандидата оцењивати у изборном поступку увидом у доказе који су приложени уз пријаву, писаном и усменим провером са кандидатима који испуњавају услове утврђене конкурсом, односно на други одговорајући начин сходно потребама јавног предузећа, у складу са одредбама Закона о јавним предузећима и Уредбом о мерилима за именовање директора јавног предузећа ("Сл. гласник РС", бр. 54 од 30.06.2023. године).

 На јавни конкурс поднета је једна пријава, од досадашњег вршиоца дужности директора ЈП СЦ „Олимп Звездара“ Ивана Јовановића, мастер менаџера за коју је Комисија за спровођење конкурса за избор директора ЈП СЦ „Олимп-Звездара“ на седници одржаној 03.08.2023. године, утврдила да је достављена у року који је одређен огласом о јавном конкурсу, да је разумљива и да се ради о пријави на предметни конкурс, те да су уз пријаву достављени сви докази који су у конкурсу тражени. Након разматрања поднете пријаве, оцењивања доказа достављених уз пријаву и спроведене усмене провере стручне оспособљености, знања и вештина кандидата, Комисија за спровођење Јавног конкурса за избор директора Јавног предузећа Спортски центар „Олимп-Звездара“, сходно Уредби о мерилима за именовање директора јавног предузећа и Пословнику о раду комисије за спровођење Јавног конкурса за избор директора Јавног предузећа Спортски центар „Олимп-Звездара“ IX број 06-24/2023 од 11.07.2023. године, утврдила је ранг листу у коју је уврштен кандидат са резултатима испуњености мерила за избор директора Јавног предузећа Спортски центар „Олимп-Звездара“. Закључком о утврђивању ранг листе XI број 06 -24/23 од 15.08.2023. године, Комисијa за спровођење јавног конкурса за избор директора Јавног предузећа Спортски центар „Олимп-Звездара“ је утврдила ранг листу кандидата који испуњава услов за избор директора ЈП СЦ „Олимп-Звездара“ и то:

Иван Јовановић, мастер менаџер из Новог Београда, ул.Бежанијских илегалаца бр.2.

 Записник о спроведеном изборном поступку Комисије за спровођење јавног конкурса за избор директора Јавног предузећа Спортски центар „Олимп-Звездара“ XI број 06 -24/2023-4 од 15.08.2023. године и Закључак о утврђивању ранг листе XI број 06 -24/23 од 15.08.2023. године, Комисија је доставила Већу Градске општине Звездара дана 15.08.2023. године, којим је утврдила ранг лису кандидата који испуњава услов за избор.

 На основу свега изложеног донето је Решење као у диспозитиву.

 **Упутство о правном средству:** Против решења жалба није допуштена, али се може покренути управни спор у року од 30 дана од достављања.код надлежног суда.

 Утврђени предлог Решења o именовању директора Јавног предузећа Спортски центар "Олимп-Звездара", Београд доставља се Скупштини на разматрање и доношење.

Закључак је донет на седници Већа Градске општине Звездара XI

број 06 –33/23 одржаној 05.09.2023.године.

 ПРЕДСЕДНИК ВЕЋА

 ГРАДСКЕ ОПШТИНЕ ЗВЕЗДАРА

 Владан Јеремић